Rævehaj, Alopias vulpinus
Tilhører rævehajerne Alpoidae og kendes let på den øvre haleflig, der er omkring lige så lang som resten af kroppen (figur 12-26). Den kan blive op til 6 m lang med en vægt på omkring 500 kg. Med halen piskende i vandet kan rævehajen observeres svømmende i cirkler omkring fiskestimer. Den har en forholdsvis lille mund og er ufarlig for mennesker. Den føder 2-4 unger, der er 1,2-1,5 m lange. Rævehajer forekommer jævnligt i Nordsøen.
Værket Naturen i Danmark i fem bind udkom i årene 2006-2013. Teksten ovenfor er kapitlet Rævehaj, Alopias vulpinus.